作者：黄庭坚
词牌/韵律：鼓笛慢・水龙吟

paragraphs: 早秋明月新圆，汉家戚里生飞将。
青骢宝勒，绿沈金锁，曾瞻天仗。
种德江南，宣威西夏，合宫陪享。
况当年定计，昭陵与子，勋劳在、诸公上。
千骑风流年少，暂淹留、莫辜清赏。
平坡驻马，虚弦落雁，思临虏帐。
遍舞摩围，递歌彭水，拂云惊浪。
看朱颜绿鬓，封侯万里，写凌烟像。